Covid-19-statistieke: Só lyk gevalle, sterftes nouArgieffoto ter illustrasie (Foto: Unsplash) Altesaam 719 714 mense in Suid-Afrika het nou reeds Covid-19 opgedoen nadat nog 1 863 pasiënte in die laaste siklus van 24 uur positief getoets het. Dr. Zweli Mkhize, minister van gesondheid, het Woensdagaand in sy gebruiklike verklaring gesê nog 58 pasiënte het intussen weens Covid-19 gesterf. Dié sterftes is onderskeidelik in die Oos-Kaap (18), Gauteng (2), die Vrystaat (3), KwaZulu-Natal (12), Limpopo (7), die Noord-Kaap (6) en die Wes-Kaap (10) aangemeld. Altesaam 16 van dié pasiënte is die laaste 24 tot 48 uur dood aan Covid-19. Dit bring die land se dodetal weens die koronavirus op 19 111 te staan. Volgens Mkhize het 648 654 pasiënte in Suid-Afrika egter reeds van die koronavirus herstel, met ŉ herstelkoers van 90%. Nog 25 721 toetse is intussen uitgevoer. Die land het nou reeds 4 752 596 toetse sedert die uitbreek van die virus gedoen. Die meeste van die toetse is in die private sektor uitgevoer. Sterftes en persone wat herstel het: